Dacă ar fi un grup de oameni zilele ăstea cărora aș vrea să le dau un șut în cur atât de sănătos încât să-mi miroasă două zile genunchiul a anus, (pe lângă ăia care transformă protestele în fiesta și le duc în derizoriu cu flash moburi dansante și concurs de pancarte istețe) sunt toate fuflețelele sensibile social care privesc masa de boșorogi fără dinți care urlă împotriva lui Iohannis, de multinaționale și forțe străine ca pe niște victime.

Săracii de ei. Cum sunt ei săraci și manipulați. Și n-au cum să își dea seama că sunt! E vina partidelor ticăloase care i-au făcut dependenți de ajutoare sociale mizere și i-au dresat să voteze. E vina televiziunilor de dezinformare care le spală creierul cu minciuni conspiraționiste.

SĂRĂCUȚII DE EI, OF CE SOARTĂ GREA AU, HAI SĂ ÎI LUĂM ÎN BRAȚE ȘI SĂ PLÂNGEM ÎMPREUNĂ.

Țin minte și fragmentul ăla din Miorița în care vine oaia la ciobanul moldovean și îi zice că ăla ungurean și ăla vrâncean vor să-l mătrășească și ăsta moldovean oftează și zice ”săracii de ei. îți dai seama prin ce au trecut? au avut niște părinți denaturați care nu i-au învățat diferența dintre bine și rău. ei sunt adevăratele victime, dacă stai să te gândești!”

Ce imbecilitate.

Hai să le facem profilul acestor cetățeni, să îi înțelegem mai bine.

1. Sunt dezinformați.

Nu mai suntem în comunism. Statul nu cenzurează informația. Sigur, are o parte din vină, că nu are grijă să educe idiotul. Dar să nu fii idiot e întâi responsabilitatea fiecăruia, ca om, și dup-aia a societății.

Mai ales într-o lume în care informația corectă e acolo. E ușor de găsit. Nu le-a băgat nimeni pe gât dezinformare cu forța. Doar au lăsat-o pe acolo și ei au venit ca proștii și au cules-o.

Tot ce îți trebuie e niște înțelegere elementară a cum funcționează lucrurile în jurul tău.

Și ăștia nu o au. Sunt și au fost tot timpul idioți. Au refuzat toată viața să înțeleagă ceva Au privit orice informație cu scepticism. Că așa e prostul. Știe el mai bine. De fapt nu vrea nimeni să-l informeze. Toți vor să-i fure din buzunar. Informația e țeapă.

Normal că atunci când au venit unii să le zică că au dreptate, că înțelegerea lor imbecilă asupra vieții, în care forțe oculte și complicate vor fix să-i fure lui mămăliga, e adevărată, s-au bucurat.

2. Sunt paranoici.

Săracul prost e perfect convins că sărăcia și prostia sunt starea naturală a existenței. Și că orice om care vrea să-l scoată din sărăcie și prostie, vrea să îl fure. E o convingere comodă. Trăiești liniștit și convins că nu ai ratat oportunități, pentru că nu au existat. De fapt erau toate țepe și te-ai ferit de ele. Convins de asta, săracul prost se simte chiar isteț. Ceea ce îl duce la cea mai importantă idee din sistemul lui de valori cretin.

CĂ NU E VINA LUI ABSOLUT DELOC CĂ SITUAȚIA E AȘA CUM E.

El nu a dat cu piciorul la nici o oportunitate. Toate erau țepe. Nu există vină internă pentru mizeria din jur. De mizerie sunt de vină forțe oculte, globale, evrei, Soroș, multinaționale, UE, NATO. Ăștia conspiră să-l țină pe el sărac și prost. Străinii. Nu primarul și șeful consiliului local. Dacă ar fi ăștia, ar fi nasol. Că ar însemna că ar fi putut să facă ceva și n-a făcut.

E foarte comod să gândești așa. Pentru că te poți simți victimă și să te lamentezi. Și în același timp dușmanii tăi sunt foarte distanți. N-ai ce să faci în legătură cu ei decât să te plângi. Nu e nici un efort pe care ai putea să-l faci și nu-l faci, să te simți leneș.

3. Nu înțeleg absolut deloc cum funcționează statul.

Există niște șefi pe care îi votezi, și unii vor să îți dea bani, alții vor să îți ia. Pentru că lucrează cu forțele alea oculte externe care-s de vină pentru toate relele. Atât. Asta e tot ce știu și asta e tot ce vor să știe. Orice altă informație încerci să le dai, de fapt vrei să îi manipulezi. Nu îi interesează de unde vin banii ăia la stat. Dacă unul le promite zece lei și tu nu le promiți, tu ești ticălos. Nu îi interesează de unde sunt banii ăia. Dacă ăla poate, înseamnă că se poate.

4. Fiind idioți, sunt foarte egoiști și nu înțeleg cum fucționează timpul.

Dacă asculți orice idiot de genul, o să vezi că în principal vorbește doar de ce i-a dat lui statul sau ce i-a luat fix în momentul ăsta. Că e în natura idiotului să nu vadă mai departe de ce are pe masă azi. Nu pentru că e fomist, săracul, și n-are ce mânca. Ci pentru că pentru atâta gândire s-a adaptat creierul lor în zeci de ani. De-aia ies în stradă și votează pentru chestii derizoriu de minuscule, dar concrete: 50 de lei, un litru de ulei, o gratuitate în plus pentru pensionari. Nu înțeleg nimic pe care nu pot pune mâna.

N-ai cum să îi explici idiotului că uneori trebuie să investești în chestii, nu doar să faci pomeni electorale. Despre stabilitate economica, predictibilitate legislativă, influențele corupției asupra banilor care intră în țară și a ălora care ne ies din buzunar. Nu înțelege concepte de-astea. Viitorul nu-l interesează și nu l-a interesat niciodată. Că dacă îl interesa, nu juca la jocuri de noroc și nu dădea jumătate din venituri pe credite. Ce poți să îi dai acum? Nimic? Atunci marș!

5. Fiind bătrâni, e imposibil să îi scoți din tiparul lor de gândire.

Ei gândesc așa de zeci de ani. S-au educat unii pe alții și s-au felicitat pentru genul ăsta de gândire. Nu ai cum să le spui că e greșit. Că nu e o adunare. E întreg sistemul lor de valori pe care s-au bazat toată viața. Să le spui că e greșit e ca și cum le-ai spune că au trăit degeaba. Că au pierdut timpul fără să înțeleagă nimic de la viață. Cu toate că e adevărat, e ceva prea dureros să poată fi acceptat vreodată. Preferă să moară de bătrânețe la 64 de ani, fără dinți, la coadă la medicamente, decât să accepte că viața lor e greșită.

6. Încă se mai cramponează pe o realitate care nu a existat niciodată.

Sunt sigur că ați auzit de nenumărate ori discursul mitologic patriot al idioților. Ei sunt convinși că statul poate să dea un loc de muncă într-o fabrică la toată lumea și un apartament și că ne putem întoarce la cum era în comunism. Nu atunci când se murea de foame. Înainte. Un înainte fictiv, jumătate adevăr, jumătate legendă dusă din gură de prost în gură de prost. Era bine atunci. Toți aveau loc de muncă. Toți aveau casă. Țara e îmbelșugată și plină de resurse. Nu aveam nevoie de străini, nu avem și nu o să avem niciodată. Că avem tot ce e nevoie aici.

O combinație așa dintre o realitate mai apropiată de tablourile din era comunistă decât de era comunistă. Jumătate chestii care nu au cum să mai funcționeze în epoca curentă, jumătate chestii care nici măcar nu au existat vreodată. Ăsta e paradisul românesc pe care îl visează ei. O chestie ridicol de imposibilă în realitate, care în tărtăcuța lor seacă nu numai că e posibilă, dar singurul motiv pentru care nu e reală e că suntem noi, tinerii, niște rahați care nu înțelegem ce ar trebui să vrem și tragem țara în altă direcție.

7. Sunt periculoși.

Țineți minte când s-au adunat studenții în piață să-i scoată pe FSN de la putere, că duceau țara spre o cleptocrație comunistoidă, și Iliescu a chemat minerii să le dea omor? Țineți minte bătrânii ăia care întâmpinau minerii cu aplauze și flori? Ăștia sunt. Dacă ar intra ăștia cu tancurile peste protestatari, cum vrea maimuțoiul de Abraham, ar ieși cu flori și aplauze. Să le mulțumească bravilor eroi care i-au apărat de oameni care spun chestii pe care ei nu le înțeleg. Normal că ăia meritau. Toți oamenii care spun chestii pe care nu le înțelegi, merită omorâți. Vor să îți fure din buzunar. Cum, nu știai?

Din cauza lor își pot permite partidele chestii. Dacă e să trimită țestoasele la călcat spinări la Victoriei, pe ăștia o să îi scoată ca justificare. Ăștia sunt România. România care trebuie protejată de noi.

Hai să lăsăm fetișul ăsta cu bătrânii-victime. Nu sunt victime. Au ales să fie așa cum sunt. Alții le-au făcut alegerea comodă, dar a fost alegerea lor. Nu i-a forțat nimeni. Și nu, nu trebuie să îi respectăm că sunt bătrâni și bolnavi. Nu e nici o noblețe în a îmbătrâni idiot. Doar înseamnă că ai lăsat o umbră de idiot mai mulți ani pe planetă. Daa, dar suferăăăăăăă. Așa, și? Suferă din cauza alegerilor lor. Din cauza cărora o să suferim și noi, și generațiile următoare. Să îți fie milă de masa de idioți bătrâni care au dat cu piciorul prin votul lor multor șanse pe care le-a avut țara în ultimii 27 de ani nu e semn de compasiune și noblețe sufletească. E sindromul stockholm.